ai4bharat/Pralekha huggingface dataset:
کانکنی کی وزارت
کابینہ نے جیولاجی اور معدنیات کے وسائل کے شعبے میں تعاون پر ہندوستان اور بولیویا کےدرمیان مفاہمت نامے کو منظوری دی
نئیدہلی15 اپریل ۔وزیر اعظم جناب نریندر مودی کی سربراہی میں مرکزی کابینہ نے آج جیولا جی اور معدنیات کے وسائل کےشعبے میں تعاون پر ہندوستان اور بولیویا کےدرمیان ایک مفاہمت نامے کو منظوری دےدی ہے ۔ اس کا اطلاق پچھلی تاریخ سے ہوگا ۔اس مفاہمت نامے پر مارچ 2019 میں بولیویا میں دستخط کئے گئے تھے۔
اثرات :
یہ مفاہمت نامہ معدنیات کے وسائل کے شعبوں میں تعاون کے لئے ہندوستان اور بولیویا کے درمیان ایک ادارہ جاتی میکانزم فراہم کرے گا ۔اس کے علاوہ یہ مفاہمت نامہ وسائل پر معلومات کے تبادلے کی گنجائش فراہم کرتا ہے اور قوانین اور پالیسی کے علاوہ دونوں ملکوں کےدرمیان ٹکنالوجی کے تبادلے کی وابستگی ،ترقیاتی حکمت عملی پر ایک دوسرے کو خیالات کے تبادلے کے لئے سمیناروں کے اہتمام کا موقع فراہم کرتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-1873
(Visitor Counter : 38
ریلوے کی وزارت
آر پی ایف ؍ آر پی ایس ایف اہلکاروں کو ممتاز اور شاندار خدمات کے لیے صدر کا پولیس میڈل دیا گیا
شاندار خدمات کے لئے پرنسپل چیف سیکورٹی کمشنر، ساؤتھ سنٹرل ریلوے کو صدر کے پولیس میڈل  کے لیے منتخب کیا گیا
یوم جمہوریہ 2023 کے موقع پر، ممتاز خدمات کے لئے صدر کا پولیس میڈل  اور شاندار خدمات کے لیے پولیس میڈل  درج ذیل آر پی ایف ؍ آر پی ایس ایف اہلکاروں کو دیا گیا ہے:
ممتاز خدمات کے لئے صدر کا پولیس میڈل
1.جناب راجا رام، پرنسپل چیف سیکورٹی کمشنر، جنوبی وسطی ریلوے
بہترین خدمات کے لیے پولیس میڈل 
1. جناب پنکج گنگوار، پرنسپل چیف سیکورٹی کمشنر، ایسٹ کوسٹ ریلوے
2. جناب دیورائی سری نواسا راؤ، اسسٹنٹ کمانڈنٹ، 7بی ایم آر پی ایس ایف
3. جناب جمجر کمار، اسسٹنٹ کمانڈنٹ، 15 بی این آر پی ایس ایف
4. جناب پروین سنگھ، انسپکٹر؍6بی این آر پی ایس ایف
5. جناب وجے کمار، انسپکٹر/ 6بی این آر پی ایس ایف
6. جناب این سرینواس راؤ، سب انسپکٹر/ جنوبی وسطی ریلوے
7. جناب وویک موہن، سب انسپکٹر/ شمالی ریلوے
8. جناب جے راجندرن، سب انسپکٹر/ جنوبی ریلوے
9. جناب یاور حسین، سب انسپکٹر/ 15بی این آر پی ایس ایف
10. جناب دیواکر شکلا، اسسٹنٹ سب انسپکٹر/شمال مشرقی ریلوے
11. جناب نیلیش کمار، اسسٹنٹ سب انسپکٹر/مشرقی وسطی ریلوے
12. جناب ساجی آگسٹین، اسسٹنٹ سب انسپکٹر/جنوب مشرقی ریلوے
13. جناب پرفلا بھلیراو، ہیڈ کانسٹیبل، مغربی ریلوے
14. شری شری رام ساہو، کک/6بی این آر پی ایس ایف
15. جناب چھابوراؤ سکھر جی دھاؤلے، ڈرائیور/وسطی ریلوے
سائنس اور ٹیکنالوجی کی وزارت
ہندوستان اور امریکہ کے مختلف حصوں کے طلبا اور سائنس دانوں نے خلائی تابکاری کے ماحول کی خصوصیات پر تبادلہ خیال کیا
ہندوستان اور امریکہ کے ڈومین ماہرین اور طلبا نے 24 سے 28 جنوری 2022 تک منعقد ہونے والے ”خلائی تابکاری ورکشاپ: سورج سے زمین تک تابکاری کی خصوصیت“ کے موضوع پر ہند-امریکی ورکشاپ میں خلائی تابکاری کے ماحول کی خصوصیات سے لے کر فلکیات اور اس میں مصنوعی ذہانت اور مشین لرننگ ٹولز کے استعمال تک کے مسائل پر تبادلہ خیال کیا۔
اسرو کے سابق چیئرمین جناب کرن کمار نے 26 جنوری 2022 کو اپنے کلیدی خطاب میں ہندوستان کے پچھلے خلائی مشنوں کا ایک جائزہ پیش کیا اور 2025 تک کے نئے مشنوں کا روڈ میپ تیار کیا۔
انھوں نے کہا کہ چندریان 1 اسرو کے لیے ایک اہم مشن تھا، اور اس نے ہمارے لیے چاند کے بارے میں تصور کو بدل دیا، جس میں چاند پر OH اور پانی کے سالموں کی دریافت بھی شامل ہے۔ Mars Orbiter Mission نے مریخ کا مطالعہ کرتے ہوئے 7 سال مکمل کر لیے ہیں۔ AstroSat مشن پہلی وقف فلکیاتی آبزرویٹری ہے جسے ہندوستان نے مدار میں رکھا ہے۔ یہ بہت سے قومی اداروں کے درمیان ایک بڑا تعاون ہے اور اس نے فلکیاتی تحقیق میں بڑی تعداد میں اہم مطالعات کے لیے ڈیٹا فراہم کیا ہے۔ چندریان 2 کا مدار صحت مند ہے، اور تمام پے لوڈز کام کر رہے ہیں۔ خلائی جہاز مزید کئی سالوں تک کام کر سکتا ہے۔ انھوں نے یہ بھی بتایا کہ آدتیہ-L1 مشن کے لیے سیٹلائٹ کی تیاری، تکمیل کے قریب ہے جو سورج کا مطالعہ کرے گی، اور اس سال اسے لانچ کیا جائے گا۔ انھوں نے یہ بھی کہا کہ مستقبل میں اسرو اور جاپان ایرو اسپیس ایکسپلوریشن ایجنسی  چاند کی تلاش کے مشن پر تعاون کریں گے۔
5 روزہ ورکشاپ میں ہر دن کے لیے ایک موضوع تھا – زمین، ہوا، اور خلائی جہاز، ایکسپلوریشن، اسپیس ریڈی ایشن اینڈ بائیولوجی، اسپیس سیچوشنل آگاہی اور مواقع۔ اس میں کائناتی شعاعوں، شمسی نگرانی، خلائی تحقیق، خلائی موسم اور مصنوعی سیاروں اور خلابازوں پر اس کے اثرات، فلکیات، متعلقہ شعبوں میں کام کرنے والے ماہرین کی طرف سے غبارے پر مبنی مطالعات جیسے مختلف موضوعات پر بات چیت کی گئی۔ ان شعبوں میں مصنوعی ذہانت اور مشین لرننگ ٹولز کے استعمال کے حوالے سے ہینڈ آن سیشنز بھی منعقد کیے گئے جو کہ جدید ڈیٹا کے تجزیوں اور ماڈلنگ تکنیکوں میں کارآمد ہیں۔ ورکشاپ میں یو ایس انڈیا خلائی ریسرچ ڈائیلاگ سیشن بھی شامل تھا جس میں ہندوستان اور امریکہ کے نامور سائنسدان شامل تھے۔
انڈین اسپیس ریسرچ آرگنائزیشن  کے سابق چیئرمین جناب A.S. کرن کمار کلیدی خطبہ دیتے ہوئے
ورکشاپ میں ہندوستانی شرکا کی تقسیم
جناب اے ایس کرن کمار کے کلیدی خطاب کے دوران گروپ فوٹو
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی،21؍جولائی:ملک گیرٹیکہ کاری مہم کے تحت اب تک 41.54کروڑٹیکے لگائے جاچکے ہیں ۔
اب تک ملک بھرمیں مجموعی طورپر 3,03,90,687 افراد شفایاب ہوچکے ہیں ۔
شفایابی کی شرح اس وقت 97.36فیصد ہے ۔
گذشتہ 24گھنٹوں کے دوران 36,977مریض شفایاب ہوئے ہیں ۔
ہندوستان میں گذشتہ 24گھنٹوں کے دوران 42,015نئے معاملات درج کئے گئے ۔
اس وقت ہندوستان میں فعال معاملات کی مجموعی تعداد 4,07,170ہے ۔
فعال معاملات کل معاملات کا 1.30فیصد ہیں ۔
ہفتہ وار مثبت معاملات کی شرح 5فیصد سے نیچے رہی ، جو اس وقت 2.09فیصد ہے ۔
روزانہ مثبت معاملات کی شرح اس وقت 2.27فیصد ہے ، جو کہ لگاتار30ویں دن 3فیصد سے نیچے ہے ۔
ٹسٹنگ کی صلاحیت میں زبردست اضافہ کیاگیا ،مجموعی طورپر 44.91کروڑٹسٹ انجام دیئے گئے ۔
وزارت دفاع
مربوط مالیہ کسی بھی وزارت کی ریڑھ کی ہڈی ہے، مربوط مالیہ کے مشیروں کے ورکشاپ میں رکشامنتری راج ناتھ سنگھ کا اظہار خیال
وزیر دفاع نےتینوں سرویسز اور دیگر متعلقہ اداروں کی ضرورتوں کو پورا کرنے کیلئے وزارت دفاع ایم او ڈی اورکنٹرولر جنرل آف ڈیفنس اکاؤنٹس کی ستائش کی
نئی دہلی؍24؍دسمبر، وزیر دفاع  جناب راج ناتھ سنگھ نے مربوط مالیہ کوکسی بھی وزارت ؍ محکمے کی ریڑھ کی ہڈی قرار دیا ہے۔ انہوں نے کہا کہ امیدافزا مقاصد اسی صورت میں حاصل کئے جا سکتے ہیں، جب ایک وزارت ؍ محکمہ کوئی سمجھوتہ کئے بغیر اپنے بجٹ وسائل کے اندر ہی اپنی آپریشنل ضرورتیں پوری کر لے۔ آج یہاں مربوط مالیہ کے مشیروں کی ورکشاپ سے خطاب کرتے ہوئے وزیردفاع نے تینوں سروسیز اوردیگر متعلقہ اداروں مثلاً آرڈیننس فیکٹریز، انڈین کوسٹ گارڈ، بارڈر روڈس آرگنائزیشن اور ڈی آر ڈی او کی ضرورتوں کو پورا کرنے کے لئے وزارت دفاع میں فائنانس ڈویزن اور کنٹرولر جنرل آف ڈیفنس اکاؤنٹس کی تعریف کی۔ انہوں نے نئے چیلنجز سے نمٹنے کے لئے ان کی تیاریوں اور خواہشات کے لئے بھی ستائش کی۔
وزیر دفاع جناب راج ناتھ سنگھ نے اس بات کو اُجاگر کیا کہ گزشتہ تین سال میں وزارت دفاع کو جو فنڈس مختص کئے گئے تھے، اسے وہ پوری طرح استعمال کرنے میں کامیاب ہوا ہے۔ اس طرح مالی اختیارات کے وفد کی وجہ سے فنڈس کو استعمال نہ کرنے کا رجحان ختم ہوا ہے۔انہوں نے کہاکہ سرمائے اور مالیہ کے حصول کے لئے مالی اختیارات دیئے گئے ہیں تاکہ مسلح افواج 300سے500کروڑ روپے تک کی خریداری کرنے میں کامیاب ہوسکے۔ وزیر دفاع نے مزیدکہا کہ مسلح افواج کو ان کی ہنگامی آپریشنل ضرورتوں کے پیش نظر انہیں ہنگامی اختیارات بھی دیئے گئے ہیں۔
وزیر دفاع نے اس بات پر زوردیا کہ اس طرح کے ورکشاپس نہ صر ف حکومت کی پالیسیوں اور طورطریقوں کے ارتقا میں اہم رول ادا کرتے ہیں، بلکہ مستقبل کی پالیسیوں کے لئے ایک راہ بھی تیار کرتے ہیں۔ اس طرح کے واقعات یہ اعتماد پیدا کرتے ہیں کہ کیسےمالی معاملات میں ہم کو ذمہ دار اورعہدبستہ رہنا ہے.اس طرح یہ ذمہ داریاں اورعہدبستگیاںہمیں انتظامی جوابدہی اور ملک میں مالیاتی اعتبارسے آزاد بنانے میں ہماری مدد کرتی ہیں۔
جناب راج ناتھ سنگھ نے کہا کہ کم سے کم حکومت، زیادہ سے زیادہ حکمرانی کے تحت حکومت کے کام کاج کو مؤثر بنایا جا رہا ہے۔ انہوں نے کہاکہ سرکاری افسروں کے لئے کارکردگی کے معیارات قائم کئے جا رہے ہیں۔ وزیر دفاع نے امید ظاہر کی کہ یہ ورکشاپ مالی اختیارات کےاستعمال کے زیادہ مؤثر طریقۂ کاروضع کرے گا۔ انہوں نے امید ظاہر کی کہ مربوط مالی مشیر ایک سہولت کار کےطورپر کام کریں گے اورپروجیکٹوں کے بروقت نفاذ میں مدد کریں گے۔
اپنے خطاب میں دفاعی سکریٹری ڈاکٹر اجے کمار نے مربوط مالیاتی مشیروں کو وزارت دفاع کی آنکھ اور کان بتایا اور کہا کہ ان کا قابل تعریف رول سروسیز اور دیگر متعلقہ اداروں کی رہنمائی کرے گا۔ انہوں نے غیر مالیاتی وسائل پر اضافی توجہ کی ضرورت پر زور دیا اور کہا کہ وہ یکساں طور پر لازمی ہے۔
دفاع ، فائنانس کی سکریٹری محترمہ گارگی کول نے مالی مشورے کو اچھی حکمرانی اور احتساب کا ایک اہم ستوں قرار دیا۔ انہوں نے کہا کہ مربوط مالیاتی مشیروں کے رول سے اس کے مقاصدکے حصولوں میں مدد ملے گی۔ انہوں نے ان سے اپیل کی کہ وہ بھرپورطریقےسے جائزہ لیں اور بہت چھوٹےاورمعمول کے معاملوں میں نہ پھنسیں۔
اس موقع پر فوج کے سربراہ جنرل بپن راوت کنٹرولر جنرل آف ڈیفنس اکاؤنٹس جناب سنجیومتل، ڈیفنس پروڈکشن کے سکریٹری جناب سبھاش چندراور فوج کے دیگر سینئر افسروں کے علاوہ وزارت دفاع کے سول افسران بھی موجود تھے۔ اس ورکشاپ میں مربوط مالیاتی مشیروں کےعلاوہ تینوں سروسیز اورانڈین کوسٹ گارڈ کے افسران بھی اس میں شرکت کررہےہیں۔
۔۔۔۔۔۔۔۔۔۔۔
م ن۔ ح ا ۔ ک ا۔
U-5996
(Visitor Counter : 62
وزیراعظم کا دفتر
ہم اپنے محنتی ماہی گیروں کی حمایت و مدد کرتے رہیں گے: وزیراعظم
وزیراعظم جناب نریندر مودی نے ماہی گیر برادری کے لئے حمایت کا اعادہ کیا ہے اور کہا ہے کہ ان کے لئے بہتر منڈیوں اور ان کے ذریعہ معاش کو یقینی بنانے کے لئے کام کرتے رہیں گے۔
رکن پارلیمنٹ جناب اشوک نیتے کے ایک ٹوئیٹ کے حوالے سے وزیراعظم نے اپنے ٹوئیٹ میں کہا:
’’ہم اپنی ماہی گیر برادری کی حمایت و مددکرتے رہیں گے اور اس امرکو یقینی بنائیں گے کہ بہتر منڈیوں تک ان کی رسائی ہو اور ذریعہ معاش جاری رہے۔‘‘
"आपल्या कष्टकरी मच्छीमार समुदायाला आम्ही कायम पाठबळ देत राहू आणि त्यांना उत्तम बाजारपेठ आणि उपजीविकेची साधने मिळत राहतील हे सुनिश्चित करू."
صحت اور خاندانی بہبود کی وزارت
گزشتہ چوبیس گھنٹے کے دوران یومیہ 40 ہزار سے بھی کم نئے معاملات کی خبر ہے
بھارت میں زیر علاج مریضوں کی تعداد مزید کم ہو کر 4,82,071 ہوگئی ہے جو کُل معاملات کے 1.85 فیصد پر مشتمل ہے
بھارت میں 35 کروڑ 28 لاکھ سے زیادہ کووڈ-19 سے بچاؤ کے ٹیکے لگائے جاچکے ہیں
مسلسل 28 ویں دن شفایابی کی یومیہ شرح 5 فیصد سے بھی کم ہے اور سردست یہ ہے
بھارت میں پچھلے چوبیس گھنٹے کے دوران40 ہزار سے بھی کم یومیہ نئے معاملات کی خبر ہے۔
مسلسل 8 ویں روز50 ہزار سے بھی کم یومیہ نئے معاملات کی خبر ہے، مرکز / ریاستوں اور مرکز کے زیر انتظام علاقوں کے ذریعہ کی گئی مشترکہ اور پائیدار کوششوں کی بدولت ایسا ممکن ہوا ہے۔
بھارت میں زیرعلاج مریضوں کی تعداد میں بھی مسلسل کمی کا رجحان دیکھنے میں آرہا ہے۔ سردست ملک میں زیرعلاج مریضوں کی تعداد4,82,071ہے۔
گزشتہ چوبیس گھنٹے کے دوران 3,279 معاملات کی کمی ہوئی ہے اور ملک میں جانچ کے بعد متاثر پائے جانے والے مریضوں کا کُل1.58 فیصد لوگ ہی اب زیر علاج ہیں۔
ملک میں کل تک35.28 سے زیادہ لوگوں کو کووڈ سے بچاؤ کے ٹیکے لگائے جاچکے ہیں۔آج صبح موصول ہوئی عبوری رپورٹ کے مطابق 46,34,986 اجلاس کے ذریعہ کُل 35,28,92,046 ویکسین کی خوراکیں دی جاچکی ہیں۔پچھلے چوبیس گھنٹے کے دوران 14,81,583 ویکسین ڈوزس لگائی گئی ہیں۔
|
|
حفظان صحت سے متعلق کارکنان
|
|
پہلی خوراک
|
|
1,02,29,388
|
|
دوسری خوراک
|
|
73,13,234
|
|
پیش پیش رہنے والے کارکنان
|
|
پہلی خوراک
|
|
1,75,86,200
|
|
دوسری خوراک
|
|
96,69,322
|
||
|
پہلی خوراک
|
|
10,07,24,211
|
|
دوسری خوراک
|
|
27,77,265
|
|
45 سے 59 سال کی عمر کے افراد
|
|
پہلی خوراک
|
|
9,07,90,116
|
|
دوسری خوراک
|
|
1,89,54,073
|
|
60 سال سے زیادہ کی عمر کے افراد
|
|
پہلی خوراک
|
|
6,89,93,767
|
|
دوسری خوراک
|
|
2,58,54,470
|
|
کل
|
|
35,28,92,046
سبھی افراد کو ٹیکے لگائے جانے کی کووڈ-19 ٹیکہ کاری کا نیا مرحلہ21 جون 2021 سے شروع کیا گیا تھا،مرکزی حکومت ملک بھر میں کووڈ-19 ٹیکہ کاری کی رفتار کو بڑھانے اور اس کے اسکوپ کو وسعت دینے کے لئے عہد بستہ ہے۔اب جبکہ کووڈ-19 انفیکشن سے زیادہ سے زیادہ لوگ شفایاب ہورہے ہیں۔ مسلسل 53 ویں دن بھارت کی یومیہ شفایابی کی شرح یومیہ نئے معاملات سے زیادہ ہے۔پچھلے چوبیس گھنٹے کے دوران 42,352 افراد شفایاب ہوئے ہیں۔
یومیہ نئے معاملات کے مقابلے گزشتہ چوبیس گھنٹے کے دوران2,000 سے زیادہ لوگوں کے شفایاب ہونے کی خبر ہے۔
وباء کے شروع ہونے کے بعد سے متاثر پائے جانے والے افراد کی شرح2,97,00,430 لوگ پہلے ہی کووڈ-19 سے روبہ صحت ہوچکے ہیں۔ گزشتہ چوبیس گھنٹے کے دوران 42,352 مریض شفایاب ہوئے ہیں۔ شفایاب ہونے والے افراد کی مجموعی شرح97.11فیصد پر مشتمل ہے۔ اور اس میں مسلسل بہتری کا رجحان دکھائی دے رہا ہے۔
ملک بھر میں جانچ کی صلاحیت میں خاطر خواہ اضافے کے ساتھ گزشتہ چوبیس گھنٹے کے دوران بھارت میں اب تک کل 15,22,504 نمونوں کی جانچ کی گئی ہے۔بھارت میں اب تک41.97 کروڑ اور  نمونوں کی جانچ کی جاچکی ہے۔
ملک بھر میں جہاں ایک طرف جانچ کی صلاحیت میں اضافہ ہوا ہے، ہفتے وارمتاثر پائے جانے والے افراد کی تعداد میں کمی دیکھنے میں آرہی ہے۔سردست متاثر پائے جانے والے افراد کی ہفتے وار شرح 2.40فیصد ہے اور متاثر پائے جانے والے افراد کی یومیہ شرح آج 2.61 فیصد ہے۔مسلسل 28 ویں دن یومیہ متاثر پائے جانے والے افراد کی شرح 5 فیصد سے بھی کم رہی ۔
نوجوانوں کے امور اور کھیل کود کی وزارت
کھیلوں کا کلچر
نئی دہلی،27 جون 2019 ؍ نوجوانوں کے امور اور کھیلوں کے وزیر مملکت  جناب کرن رجیجو نے آج لوک سبھا میں ایک سوال کے تحریری جواب میں اطلاع فراہم کی کہ مرکزی حکومت نیشنل اسپورٹس فیڈریشن  کے ذریعے اوربراہ راست ٹارگیٹ اولمپک پوڈیم اسکیم کے تحت بین الاقوامی سطح پربہترین کھیل اور مہارت دکھانے کے لئے کھلاڑیوں کو مدد فراہم کر کے کھیلوں اور کھیلوں کے کلچر کو فروغ دے رہی ہے۔ کھیلو انڈیا اسکیم کے تحت شروعاتی سطح پر باصلاحیت کھلاڑیوں کی شناخت ، ان کی صلاحیتوں کو پروان چڑھانے ، معیاری کوچنگ اور کھیلوں کے بنیادی ڈھانچے میں بنیادی خلیج کو پر کرنے پر خصوصی زور دیا جاتا ہے۔ متعدد ہندوستانی کھلاڑیوں نے بین الاقوامی سطح پر مختلف چیمپئن شپ میں میڈلز جیت کر اپنا نام کیا۔ حکومت قومی اسپورٹس فیڈریشن  کو قومی مقابلوں کے انعقاد اور سالانہ کھیلو انڈیا مقابلوں کے انعقاد میں تعاون فراہم کر رہی ہے۔ حکومت کی کوششوں نے کھیلوں کے کلچر کو فروغ دینے میں اہم تعاون پیش کیا ہے ۔ کھیلوں کے کلچر کو فروغ دینے کا عمل مسلسل جاری ہے۔
وزارت آیوش
وزارت آیوش آیوروید پر مبنی غذائیت سے بھرپور خوراک کے فوائد پر ویڈیوز، مختصر فلم اور کتابچہ جاری کرے گی
2 نومبر کو یوم آیوروید کے طور پر منایا جائے گا؛ اس سال کا موضوع ہے ’پوشن کے لئے آیوروید‘
نئی دہلی، یکم نومبر 2021:
اختراعی اور صحت مند نسخوں کے ذریعہ کھانے سے متعلق روزمرہ کے طرز عمل میں آیوروید کی قوت کے مظاہرے کے لئے، وزارت آیوش آئندہ روز یعنی 2 نومبر کو ’چھٹویں یوم آیوروید‘ کے موقع پر نیشنل انسٹی ٹیوٹ آف آیوروید کے ذریعہ تیار کردہ ویڈیوز ریلیز کرے گی۔
راجستھان کے وزیر اعلیٰ اشوک گہلوت اس تقریب میں مہمان خصوصی کے طور پر شریک ہوں گے، جبکہ آیوش اور بندرگاہوں، جہاز رانی اور آبی راستوں کے مرکزی وزیر سربانند سونووال اس تقریب کی صدارت کے فرائض انجام دیں گے۔ آیوش کے مرکزی وزیر مملکت، ڈاکٹر منج پارا مہیندربھائی، اور حکومت راجستھان میں طب، صحت اور آیوش کے وزیر ڈاکٹر رگیو شرما مہمانانِ ذی وقار کے طور پر شرکت کریں گے۔
جے پور دیہی سے رکن پارلیمنٹ راجیہ وردھن سنگھ راٹھور، جے پور شہر کے رکن پارلیمنٹ رام چرن بوہرا اور راجستھان اسمبلی میں رکن اسمبلی اور چیف وہپ ڈاکٹر مہیش جوشی بطور مہمان خصوصی شریک ہوں گے۔
وزارت ’آیوروید پوشن‘ کے میدان میں سائنٹفک حصولیابی پر مبنی ایک مختصر فلم بھی لانچ کرے گی۔ یہ فلم آیوش کی وزارت کے تحت ایک خودمختار ادارے ، سینٹرل کونسل فار ریسرچ اِن آیوردیک سائنسز کے ذریعہ تیار کی گئی ہے۔
اس تقریب کے دیگر پروگراموں میں ایک ویب پورٹل کا آغاز، آیوروید سواستھ سمیکشا کتابچہ اور پوشن دستاویز کے لئے آیوروید، این آئی اے نوتری بسکٹ کا تعارف، مختلف سی سی آر اے ایس پبلی کیشنوں کی رونمائی اور مسودہ پبلی کیشنوں کا اجراء شامل ہیں۔
یوم آیوروید کا جشن آزادی کا امرت مہوتسو پہل قدمی کے تحت منایا جا رہا ہے۔ اس سال کا موضوع ہے ’پوشن کے لئے آیوروید‘۔
خواتین و اطفال کی ترقی کی وزارت ، سماجی انصاف اور تفویض اختیارات کی وزارت، پنچایتی راج کی وزارت، پنچایتی راج کی وزارت، خوراک ڈبہ بندی صنعت کی وزارت اور وزارت تعلیم سمیت متعدد وزارتیں بھی ان تقریبات میں حصہ لیں گی۔
آیوروید فوڈ ایکسپو اس تقریب میں توجہ کا مرکز رہے گا ۔ یہ نمائش کھانے کے لئے تیار صحت مند کھانوں اور دیگر اشیاء کے مختلف اختراعی نسخے پیش کرکے خوراک کے شعبے میں آیوروید کی قوت کی نمائش کرے گی۔ یہ نمائش آیوروید کے مختلف حصہ داروں کو ایک چھت کے نیچے لانے کے لئے ایک مثالی پلیٹ فارم کے طور پر کام کرے گی۔
جشن کے ایک حصے کے طور پر، وزارت آیوش کے تحت تمام قومی ادارے اور تحقیقی کونسل ’پوشن کے لئے آیوروید‘ کے موضوع سے متعلق تقریبات کا اہتمام کریں گے ، ان میں ایک قومی سمینار، عوامی لیکچرس، طبی کیمپ، سوال و جواب کے مقابلے اور دیگر مقابلے شامل ہیں۔
تمام قومی ادارے اور تحقیقی کونسل اعلیٰ تغذیائی قدر و قیمت کی حامل ٹافیاں، بسکٹ، کوکیز، چائے، وغیرہ جیسی آیوش مصنوعات کی لانچنگ کے امکانات بھی تلاشیں گے جنہیں ان کے ذریعہ آیوروید کے اصولوں پر تیار کیا گیا ہے۔
وزارت خزانہ
ڈی جی جی آئی کی گروگرام علاقائی شاخ نے جعلی دستاویزات کی بنیاد پر فرضی کمپنیاں تشکیل دینے اور ان کا کام کاج چلانے نیز 190 کروڑ روپے کے قرض کی منظوری دینے کے الزامات کے تحت ایک شخص کو گرفتار کیا
نئی دہلی،09 اکتوبر ،2020 / ہریانہ کے جی ایس ٹی انٹیلیجنس گرو گرام علاقائی یونٹ کے ڈائریکٹوریٹ جنرل نے نئی دلی میں رہنے والے ایک شخص محمد شمشاد سیفی کو گرفتار کیا ہے۔ اُسے جعلی دستاویزات کی بنیاد پر فرضی کمپنیاں قائم کرنے ، ان کا کام کاج چلانے اور ٹیکس کی بچت کے لیے فرضی قرض دینے کی منظوری دینے کے الزامات کے تحت گرفتار کیا ہے۔ سیفی نے مبینہ طور پر بغیر کسی رسید کے اور اشیاء اور خدمات مہیا کرائے بغیر بل جاری کیے ہیں۔
ابھی تک کی تحقیقات کے مطابق جو کچھ ظاہر ہوا ہے وہ یہ ہے کہ محمد سیفی نے میسرز ٹیکنو الیکٹریکل اور میسرز لتا سیلز کے نام سے دو کمپنیاں بنائی تھیں۔ نئی دلی میں یہ کمپنیاں دو ایسے اشخاص کے ناموں سے جعلی دستاویزات کی بنیاد پر بنائی گئی تھیں جن کے پتے تک کمپنی سے تعلق نہیں رکھتے تھے۔ میسرز ٹیکنو نے 98.09 کروڑ روپے کا فرضی آئی ٹی سی میسرز لتا کو دیا، جس نے مزید 69.59 کروڑ روپے کا فرضی آئی ٹی سی مختلف غیر موجود کمپنیوں کو دیا۔
محمدشمشاد سیفی نئی دلی میں مزید چار غیرموجود فرضی کمپنیاں میسرز گیلیکسی انٹرپرائزیز ، میسرز مون ، میسرز سیدھارتھ انٹرپرائزیز اور میسرز سن انٹرپرائزیز تشکیل دینے کا بھی ذمہ دار ہے۔ یہ اندازہ لگایا گیا کہ سبھی مذکورہ بالا کمپنیوں نے بغیر کوئی اشیاء سپلائی کیے بل جاری کر دیئے ۔
اس تفتیش کا دائرہ دلی میں کئی جگہوں پر محیط ہے اور یہ دستاویزات اور ریکارڈ کیے گیے بیانات کی بنیاد پر کی جا رہی ہے۔ یہ اندازہ لگایا گیا ہے کہ محمد سیفی جعلی دستاویزات کی بنیاد پر فرضی کمپنیاں بنانے کا ریکیٹ چلانے کے دھندے میں اصل شخص ہے۔ اسی کے مطابق آج محمد سیفی کو گرفتار کیا گیا ہے اور اسے گروگرام کے ایڈیشنل سی جے ایم کے سامنے پیش کیا گیا ہے، جنہوں نے اسے عدالتی حراست میں دے دیا ہے۔ ملزم نے مجموعی طور پر 190 کروڑ روپے سے زیادہ کا فرضی آئی ٹی سی دوسری فرضی کمپنی کو دیا ہے۔
معاملے کی تفتیش جاری ہے۔
۔۔۔۔۔۔۔۔۔۔۔۔۔۔۔۔۔
6244U –
(Visitor Counter : 87
شماریات اور پروگرام کے نفاذ کی وزارت
بھارت میں تنخواہ داروں کی رپورٹنگ – روز گار کا روایتی تناظر
شماریات اور پروگراموں کے نفاذ کی وزارت کے تحت کام کرنے والے قومی شماریاتی دفتر  نے مخصوص شعبوں میں پیش رفت کا جائزہ لینے کے لئے منتخب سرکاری ایجنسیوں میں دستیاب انتظامی ریکارڈس کی بنیاد پر ستمبر 2017 سے فروری 2022 تک کی مدت پر مشتمل ملک میں روز گار کے تناظر کا پریس نوٹ جاری کیا ہے۔
تفصیلی نوٹ ضمیمہ میں موجود ہے۔
۔۔۔۔۔۔۔۔۔۔۔۔۔۔۔۔۔۔

U-4634
(Visitor Counter : 85
وزارت خزانہ
نئی سرکاری اسٹاک 5.63 فیصد 2026 کی فروخت  کیلئے نیلامی  بھارت سرکار کے فلوٹنگ ریٹ بانڈ 2033  سرکاری اسٹاک 6.64 فیصد 2035 سرکاری اسٹاک ‘6.67 فیصد،2050 ’
حکومت ہند نے  قیمتوں پر مبنی نیلامی کے ذریعہ 11،000 کروڑ روپئے کی نوٹیفائڈ رقم کیلئے سرکاری سکیورٹی 5.63 فیصد، 2026  قیمتوں پر مبنی نیلامی کے ذریعہ چار ہزار کروڑ روپئے  کی نوٹیفائیڈ رقم کیلئے بھارت سرکار کے فلوٹنگ ریٹ بانڈز،2033  قیمت پر مبنی نیلامی کے ذریعہ 10 ہزار کروڑ روپئے  کی نوٹیفائڈ رقم کیلئے سرکاری سکیورٹی، 6.64 فیصد، 2035  قیمت پر مبنی نیلامی کے ذریعہ7،000 کروڑ روپئے کی نوٹیفائڈ رقم کیلئے سرکاری سکیورٹی، 6.67 فیصد 2050 کی فروخت  کرنے کا اعلان کیا ہے۔ حکومت ہند کے پاس درج ذیل سیکورٹیز کے مقابلے میں8 ہزار کروڑ تک کی اضافی سبسکرپشن برقرار رکھنے کا اختیار ہوگا۔ یہ نیلامیاں متنوع قیمتوں کے طریقہ کار کا استعمال کرتے ہوئے کیا جائے گا۔ یہ نیلامیاں بھارتی ریزرو بینک ، ممبئی دفتر، فورٹ، ممبئی کے ذریعہ 23 اپریل 2021  کو آپریٹ کی جائیں گی۔
اسٹاکوں کی فروخت کی نوٹیفائڈ رقم کا پانچ فیصد تک کی رقم سرکاری سیکورٹیز کی نیلامی میں غیرمقابلہ جاتی بولی کی سہولت اسکیم کے مطابق اہل افراد اور اداروں کو الاٹ کیا جائے گا۔
نیلامی کیلئے مسابقتی اور غیر مسابقتی دونوں بولیاں بھارتی ریزرو بینک کی کور بینکنگ سولیوشن  سسٹم پر الیکٹرانک شکل میں جمع کی جانی چاہئے۔ غیرمسابقتی بولیاں صبح ساڑھے دس بجے سے گیارہ بجے کے درمیان اور مسابقتی بولیاں صبح ساڑھے دس بجے سے 11.30 کے درمیان جمع ہونی چاہئے۔
نیلامی کے نتائج کا اعلان 23 اپریل 2021 ) کو کیا جائے گا اور کامیاب بولی دہندگان کے ذریعہ ادائیگی 26 اپریل 2021  کو کیا جائے گا۔
یہ سکیورٹیز بھارتی ریزرو بینک کے ذریعہ روزبروزترمیم کے مطابق سرکلر نمبر آربی آئی2018-19/25 مورخہ 24 جولائی 2018 کے تحت جاری ‘‘مرکز حکومت کی سکیورٹیز میں جب جاری لین دین سے متعلق رہنماہدایات کے مطابق‘‘جب جاری’’ کاروبار کے کیلئے اہل ہوں گے۔
ش ح۔ ع ح ۔ ق ر

(Visitor Counter : 77
پارلیمانی امور کی وزارت
پارلیمانی امور کی وزارت نے سوچھتا پکھواڑا منایا
پارلیمانی امور کی وزارت نے 16 سے 30 اپریل 2023 تک سوچھتا پکھواڑا منایا۔ ہندوستان کو صاف ستھرا اور صحت مند بنانے کے مہاتما گاندھی کے خواب کو پورا کرنے کے لیے وزیر اعظم کے ذریعے شروع کئے گئے حکومت کے اہم فلیگ شپ پروگرام سوچھ بھارت مشن کے تحت پارلیمانی امور کی وزارت نے اپریل 2023 کے دوسرے پندھواڑے کے دوران سوچھتا پکھواڑےکا آغاز کیا۔ یہ پینے کے پانی اور صفائی ستھرائی کے محکمے کی طرف سے جاری کردہ سال 2023 کے سوچھتا پکھواڑا کے کیلنڈر کے مطابق تھا۔
پکھواڑا کا آغاز 17 اپریل 2023 کو پارلیمانی امور کی وزارت کے سکریٹری جناب گوڈے سری نواس کے ذریعہ ’سوچھتا کی حلف برداری‘ کے ساتھ یا گیا۔
[پارلیمانی امور کی وزارت کے سکریٹری جناب گوڈے سری نواس ’سوچھتا کا حلف ‘ دلاتے ہوئے]
سوچھتا پکھواڑاےکے دوران صفائی ستھرائی کی مہم چلائی گئی، اور وزارت کے ملازمین کے ذریعہ پرانی فائلوں کا جائزہ لیا گیا/ریکارڈنگ کی گئی /چھٹائی کی گئی۔ دفتر کی جگہ کو صاف ستھرا رکھنے کے لیے پرانی فرسودہ اشیاء کو نیلامی کے لئے شناخت کیا گیا، وزارت کے تمام کمروں میں سفیدی کا کام کیا گیا اور بجلی کے سوئچ بورڈز/پنکھوں/ اے سی کی صفائی کی گئی ۔ لوگوں کی زندگی میں سوچھتا کی بیداری کو لانے اور اس کی اہمیت کو سمجھنے کے لیے، یوتھ پارلیمنٹ کی خصوصی نشست کا انعقاد کرکے کالج/اسکولوں کے طلبہ سے سوچھتا کا عہد کرایا گیا۔
[صفائی مہم]
[فائلوں کا جائزہ ]
[بجلی کے پنکھے/سوئچ بورڈ کی صفائی]
[سفید ی کئے جانے کا منظر]
[پرانی فرسودہ اشیاء]
[طلبہ کو سوچھتا کا حلف دلایا گیا]
سوچھتا پکھواڑا کے دوران 92 فائلوں کا جائزہ لیا گیا، جن میں سے 32 فائلوں کو باہر کردیا گیا اور پکھواڑا کے دوران شناخت کی گئی پرانی فرسودہ اشیاء کی نیلامی سے 67,900/- روپے کا ریونیو حاصل ہوا۔
سوچھتا پکھواڑا 2023 وزارت کے تین ایسے اعلیٰ سیکشنس کو انعامات سے نوازنے کے ساتھ ختم ہوا جنہوں نے پکھواڑا کے دوران سوچھتا کے معیارات پر بہترین کارکردگی کا مظاہرہ کیا۔
[پارلیمانی امور کی وزارت کے سکریٹری جناب گوڈے سری نواس نے سوچھتا انعامات سے نوازا]
۔۔۔۔۔۔۔۔۔۔۔
ش ح۔ا گ۔ن ا۔
U-4702
(Visitor Counter : 75
وزارت دفاع
سابق فوجیوں کے لئے دوسرا کیرئیر
دفاع کے وزیر مملکت جناب اجے بھٹ نے آج لوک سبھا میں جناب مانے سری نواس ریڈی اور دیگر کے سوالات کا تحریری جواب دیتے ہوئے بتایا کہ ڈائریکٹوریٹ جنرل ری سیٹلمنٹ  نے سابق فوجیوں کو دوسرا کیرئیر شروع کرنے اور شہری افرادی قوت میں ان کے بغیر کسی رُکاوٹ انضمام کی سہولت فراہم کرنے کے مقصد سےآئی بی ایم کے ساتھ ایک مفاہمتی عرضداشت  پر دستخط کئے ہیں۔اس ایم او یو پر 27 جون 2023 کو دستخط کئے گئے تھے۔ اس ایم او یو کی تفصیل درج ذیل ہے:
یہ ایک غیر پابند ایم او یو ہے جس کے تحت آئی بی ایم،ملٹری پس منظر کےسابق فوجیوں کے ساتھ منسلک ہونے کا خواہشمند ہے۔آئی بی ایم ان افراد کو جو اس کے اہل ہوں، آئی بی ایم یا اس کے ملحقہ اداروں میں متعدد مواقع پیدا ہوچکے ہوں اور جاری رہنے والےہوں،ملازمت دینے کا ارادہ رکھتا ہے۔ ڈی جی آر اور آئی بی ایم ،فوجی پس منظر رکھنے والےسابق فوجیوں کو، ان کے کارپوریٹ کیرئیر کو آگے بڑھانے میں مدد کرنے کے ان کے باہمی مقصد پر تعاون کا ارادہ رکھتا ہے۔
ایم او یو،مفاہمتی عرضداشت پر دستخط کئے جانے کی تاریخ سے قابل مجاز ہوگا، تاہم کسی بھی فریق کی جانب سے اسےکم سے کم 30  دن کے تحریری نوٹس کے ذریعے ختم کیا جاسکتا ہے۔
ڈی جی اور آئی بی ایم کے درمیان مشترکہ طور طریقوں پر کام کیا جائے گا۔ ڈی جی آر سابق فوجیوں کے لئے ان کی ہنرمندی کے مطابق روزگارکی تلاش کرنے کے لئے کمپنیوں اور صنعتی اداروں سے رابطہ قائم کرتا ہے۔
خلا ء کا محکمہ
ٍٍچندریان – 3 سال 2022 ء کی تیسری سہ ماہی کے دوران لانچ کئے جانے کی امید : ڈاکٹر جتیندر سنگھ
نئی دلّی ،28 / سائنس اور ٹیکنا لوجی کے وزیر مملکت  ، سائنس اور ٹیکنا لوجی ، زمینی سائنس کے وزیر مملکت  ، وزیر اعظم کے دفتر میں وزیر مملکت ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ امید ہے کہ چندر یان – 3 سال 2022 ء کی تیسری سہ ماہی کے دوران لانچ کیا جا سکتا ہے ۔ بشرطیکہ کام خوش اسلوبی سے جاری رہے ۔ آج لوک سبھا میں ایک سوال کا تحریری جواب دیتے ہوئے ، انہوں نے کہا کہ چندر یان – 3 کے لئے کام پوری طرح جاری ہے ۔
چندریان – 3 کو حقیقت میں تبدیل کرنے میں کنفیگریشن ، سب سسٹم کو مربوط کرنے ، خلائی جہاز کی سطح پر تفصیلی ٹسٹنگ اور سسٹم کی کارکردگی کا تجزیہ کرنے کے لئے زمین پر خصوصی آزمائش وغیرہ ، کئی عمل شامل ہیں ۔ چندریان کے پروگرام میں کووڈ – 19 وباء کی وجہ سے رخنہ پڑا تھا ۔ البتہ ، جتنا بھی کام ورک فرام ہوم کے طور پر ممکن تھا ، وہ لاک ڈاؤن کی مدت کے دوران پورا کیا گیا ہے ۔ چندریان – 3 کی پرواز کا کام اَن لاک شروع ہونے کے بعد شروع کیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7129
(Visitor Counter : 186